গতকাল সোমবার চিরিরবন্দর হাট গরুর হাটে গিয়ে দেখা যায়, ছোট – বড়, ষাঁড় – বলদ, বকনা – গাভী সহ প্রায় তিন হাজার গরু হাটে এসেছে। উপজেলার আলোকডিহি গ্রামের খামারী মোঃ আব্দুল্লা হাটে বিক্রির জন্য ৫ টি ষাঁড় এনেছেন। গরুগুলির কি পরিমাণ মাংস হবে জানতে চাইলে স্থানীয় কসাই আব্দুল হামিদ বলেন, প্রতিটি গরুর তিন থেকে সাড়ে তিন মণ মাংস হবে। প্রতিটি গরুর দাম যাইচ্ছেন ৫৫ থেকে ৬০ হাজার টাকা। অপর খামারি মোঃ নুরজ্জামান তিন গরু বিক্রির জন্য নিয়ে এসেছেন হাটে। তিনি জানান প্রতি বছর ১৫ থেকে ২০ টি করে ষাঁড় লালন পালন করেন। গত কোরবানীর এক মাস পর এক একটি গরু ২৬ থেকে ২৭ হাজার টাকায় কিনেছেন। অনান্য বছর গরুর দাম কম ছিল। অপর খামারি বেলাল জানান গরুর খাদ্যের প্রতিটি জিনিসের দাম বেশি। গতবছর মাংসের দাম ছিল ৩২০ টাকা বর্তমানে বিক্রি হচ্ছে ৪০০ টাকায়। তিনি জানান সারা বছর একটি গরুর পেছনে ১০ থেকে ১২ হাজার টাকা খরচ হয়। এই অবস্থায় প্রতিটি গরু গড়ে ৫৫ হাজার টাকায় বিক্রি করতে না পারলে পোষাবেনা।